Publication: Magyar Közlöny
Issue: MK-2001-17 (Year: 2001, Number: 17)
Era: 1990-2004
Section: 1 1997. évi XXXII. törvény a határőrizetről és a határőrségről.
Paragraph Index: 10

(1) Az R. 13. §-ának (1) bekezdése a következõ g/1., h/1., i/1., j/1., k), k/1., k/2. pontokkal egészül ki: (Az utasítást adó jelzõtáblák:) „g/1. „Gyalogos övezet (zóna)” (26/h. ábra); a jelzõtábla olyan terület kezdetét jelzi, amelynek útjai a gyalogosok közlekedésére szolgálnak; jármû közlekedése a gyalogos övezetben tilos. Ha a tábla alatt idõszakot megjelölõ kiegészítõ tábla van – a jelzett idõszakon kívül – az ott lakók jármûvei, illetõleg az út kezelõje által kiadott engedéllyel rendelkezõk jármûvei, valamint a kerékpárosok – a gyalogosok veszélyeztetése nélkül – legfeljebb 10 km/óra sebességgel közlekedhetnek. A kiegészítõ táblán jelzett idõszakban az övezetben a várakozás tilos. A mozgáskorlátozott személyt szállító jármû – amennyiben ennek feltételei adottak - az övezetben közlekedhet és várakozhat. h/1. „Gyalogos övezet (zóna) vége” (26/i. ábra) 26/h. ábra 26/i. ábra i/1. „Gyalogos és kerékpáros övezet (zóna)” (26/j. ábra); a jelzõtábla olyan terület kezdetét jelzi, amelynek útjai a gyalogosok és a kerékpárosok közlekedésére szolgálnak, egyéb jármû közlekedése az övezetben tilos. Kerékpárosoknak, az út számukra burkolati jellel elválasztott vagy eltérõ színû burkolattal megjelölt részén kell közlekedni, legfeljebb 20 km/óra sebességgel. Az út egyéb részein a kerékpárosok – a gyalogosok veszélyeztetése nélkül – legfeljebb 10 km/óra sebességgel közlekedhetnek. A kerékpárosok számára kijelölt útfelületen a gyalogosok nem közlekedhetnek. Ha a jelzõtábla alatt idõszakot megjelölõ kiegészítõ tábla van - a jelzett idõszakon kívül - az ott lakók jármûvei és a közútkezelõ engedélyével rendelkezõk jármûvei az övezetben legfeljebb 10 km/óra sebességgel közlekedhetnek. A kiegészítõ táblán jelzett idõszakban az övezetben a várakozás tilos. A mozgáskorlátozott személyt szállító jármû – amennyiben ennek feltételei adottak – az övezetben közlekedhet és várakozhat. j/1. „Gyalogos és kerékpáros övezet (zóna) vége” (26/k. ábra) 26/j. ábra 26/k. ábra

Source: https://magyarkozlony.hu/hivatalos-lapok/cbbdb8f580d117eff8a957bf1229b03c0ce56e53/dokumentumok/2650629f1ecc8d7986651627584f01952ebb1049/letoltes